Vláda Slovenskej republiky od 30. októbra 1998 do 15. októbra 2002

Vláda Slovenskej republiky od 30. októbra 1998 do 15. októbra 2002, resp. prvá vláda Mikuláša Dzurindu bola vláda, ktorá vznikla po parlamentných voľbách, ktoré sa na Slovensku uskutočnili 25. a 26. septembra 1998. Viedol ju Mikuláš Dzurinda.

Predsedom vlády bol Mikuláš Dzurinda. Hoci parlamentné voľby vyhralo Hnutie za demokratické Slovensko (HZDS) na čele s Vladimírom Mečiarom, vládu tvorila Slovenská demokratická koalícia (SDK), Strana demokratickej ľavice (SDĽ), Strany maďarskej koalície (SMK) a Strany občianskeho porozumenia (SOP). Samotná SDK predstavovala koalíciu strán DÚ, KDH, DS, SDSS a SZS. Táto vláda získala označenie „Vláda zmeny“, čo bol tiež slogan z volebnej kampane SDK.

Vláda mala 20 členov, z ktorých pôvodne 9 ovládala SDK, 6 SDĽ, 3 SMK a 2 SOP. Neskôr bol pomer zmenený na 8:6:4:2. V 150-člennom parlamente koalícia disponovala ústavnou väčšinou 93 mandátov.

Vládna koalícia mala v parlamente drvivú väčšinu poslancov, vďaka svojej trojpätinovej väčšine sa jej tak podarilo napríklad presadiť návrh zákona na priamu voľbu prezidenta.

 Zloženie vlády  
 Rezort Minister Strana Nástup do úradu Odchod z úradu Predseda vlády Slovenskej republiky Mikuláš Dzurinda SDK/SDKÚ* 30. októbra 1998 15. októbra 2002 Podpredseda vlády pre ekonomiku  Ivan Mikloš SDK/SDKÚ* 30. októbra 1998 15. októbra 2002 Podpredseda vlády pre legislatívu  Ľubomír Fogaš SDĽ 30. októbra 1998 15. októbra 2002 Podpredsedovia vlády pre európsku integráciu  Mária Kadlečíková SOP 30. októbra 1998 4. mája 2001  Pavol Hamžík SOP 30. mája 2001 15. októbra 2002 Podpredseda vlády pre ľudské a menšinové práva a regionálny rozvoj  Pál Csáky SMK 30. októbra 1998 15. októbra 2002 Minister zahraničných vecí  Eduard Kukan SDK/SDKÚ* 30. októbra 1998 15. októbra 2002 Minister hospodárstva  Ľudovít Černák SDK 30. októbra 1998 20. októbra 1999  Ľubomír Harach SDK 21. októbra 1999 15. októbra 2002 Minister obrany  Pavol Kanis SDĽ 30. októbra 1998 2. januára 2001  Jozef Stank SDĽ 2. januára 2001 15. októbra 2002 Minister vnútra  Ladislav Pittner SDK/SDKÚ* 30. októbra 1998 14. mája 2001  Ivan Šimko SDKÚ 14. mája 2001 15. októbra 2002 Ministri financií  Brigita Schmögnerová SDĽ 30. októbra 1998 29. januára 2002  František Hajnovič SDĽ 29. januára 2002 15. októbra 2002 Minister kultúry  Milan Kňažko SDK/SDKÚ* 30. októbra 1998 15. októbra 2002 Ministerka pre správu a privatizáciu národného majetku  Mária Machová SOP 30. októbra 1998 15. októbra 2002 Minister zdravotníctva  Tibor Šagát SDK 30. októbra 1998 10. júla 2000  Roman Kováč SDK 10. júla 2000 15. októbra 2002 Minister školstva  Milan Ftáčnik SDĽ 30. októbra 1998 18. apríla 2002  Peter Ponický SDĽ 18. apríla 2002 15. októbra 2002 Minister spravodlivosti  Ján Čarnogurský SDK 30. októbra 1998 15. októbra 2002 Minister práce, sociálnych vecí a rodiny  Peter Magvaši SDĽ 30. októbra 1998 15. októbra 2002 Minister životného prostredia  László Miklós SMK 30. októbra 1998 15. októbra 2002 Minister poľnohospodárstva  Pavel Koncoš SDĽ 30. októbra 1998 15. októbra 2002 Minister dopravy, pôšt a telekomunikácií  Gabriel Palacka SDK 30. októbra 1998 11. augusta 1999  Jozef Macejko SDK/SDKÚ* 12. augusta 1999 22. júna 2002  Ivan Mikloš (poverený riadením) SDK/SDKÚ* 22. júna 2002 15. októbra 2002 Minister výstavby a regionálneho rozvoja  István Harna SMK 30. októbra 1998 15. októbra 2002

 Dôležité rozhodnutia vlády 
Vláda 14. septembra 1999 rozhodla o postupnom odstavení dvoch blokov jadrovej elektrárne V1 v Jaslovských Bohuniciach s inštalovaným výkonom 880 MW ešte pred uplynutím ich doby technickej životnosti. Zaviazala sa prvý blok uzavrieť najneskôr do 31. decembra 2006 a druhý blok do 31. decembra 2008. Odstavenie blokov bolo jednou z podmienok pozvania Slovenska na rozhovory o vstupe do Európskej únie.

Hoci Slovensko v roku 1999 nebolo členom NATO, súhlasom na využívanie vzdušného priestoru pre lietadlá NATO umožnilo bombardovanie Juhoslávie.

 Referencie 

 Literatúra 


 Pozri aj 
 Voľby do Národnej rady Slovenskej republiky v roku 1998
 Zoznam poslancov NR SR (1998 – 2002)
 Politický vývoj Slovenska od roku 1989

 Externé odkazy 
 Vláda Slovenskej republiky od 30. 10. 1998 do 15. 10. 2002 na webe Úradu vlády SR
 Programové vyhlásenie vlády Slovenskej republiky od 30. 10. 1998 do 15. 10. 2002
 Priebežné hodnotenie plnenia Programového vyhlásenia vlády SR, vykonané 8. novembra 2000

Kategória:Vláda Slovenskej republiky
Kategória:1998 na Slovensku
Kategória:1999 na Slovensku
Kategória:2000 na Slovensku
Kategória:2001 na Slovensku
Kategória:2002 na Slovensku
Kategória:Robert Fico